open-index/open-wikipedia-markdown huggingface dataset:
Fagerjordfly

**Fagerjordfly** (*Agrotis vestigialis*) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge.

## Utseende
Et middelsstort (vingespenn 32 – 44&nbsp;mm), brunt nattfly med klare tegninger. I motsetning til de fleste andre jordfly er denne arten livlig tegnet. Forkroppen (thorax) er lysbrun med mørke tegninger. Forvingen er gråbrun eller gråaktig med noe gulbrunt i midtfeltet. Bølgelinjene, som avgrenser vingens midtfelt, er svarte og hvite og grovt tannet. Ringmerket er ganske lite og avlangt, svartkantet. Nyremerket er svartkantet og mer eller mindre mørkt. Bak ringmerket er det et langt ovalt, svartkantet, mer eller mindre lyst tappmerke. Langs ytterkanten av forvingen er det en rekke av svarte og hvite, innoverrettede pileflekker. Bakvingen er silkeaktig grå.

## Levevis
Arten er knyttet til åpne, ofte vegetasjonsfattige, områder på sandgrunn. Larvene lever på lave urter, for eksempel maurer (*Galium* spp.) og arver (*Stellaria* spp.), og gras. De voksne sommerfuglene flyr i juli – september.

## Utbredelse
Fagerjoprdflyet er utbredt over det meste av den palearktiske sone. I Norge er den funnet spredt nord til Nord-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/agrotis_vestigialis.html
* *Agrotis vestigialis* på UK moths: https://web.archive.org/web/20071106210211/http://www.ukmoths.org.uk/show.php?bf=2085
## Eksterne lenker
*
Brunhalsjordfly

**Brunhalsjordfly** (*Agrotis cinerea*) er en sommerfugl som tilhører familien nattfly (Noctuidae). Den er bare funnet i Vestfold, Aust-Agder og Rogaland i Norge.

## Utseende
Et middelsstort (vingespenn 33 – 40&nbsp;mm) nattfly, ofte lysgrått på farge, men dette kan variere og den kan også være ganske mørkt brunlig. Forvingen har mørke, enkle siksak-mellomlinjer, som avgrenser vingens midtfelt. Nyremerket er mer eller mindre mørkt, ofte går det et skyggeaktig tverrbånd gjennom det. Ringmerket er vanligvis ikke synlig. Bakvingen er lysgrå.

## Levevis
Arten lever mest på steinete, åpne steder ved kysten, blant andre steinete strender. Larven lever blant annet på syrer (*Rumex* spp.), timian (*Thymus* spp.) og blålusern (*Medicago sativa*). De voksne sommerfuglene flyr i mai – juni.

## Utbredelse
Den er i utbredt i Europa, unntatt lengst i nord, og i vestlige og sentrale deler av Asia. I Norge er den sjelden, kjent fra Vestfold, Aust-Agder og Rogaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/agrotis_cinerea.html
* *Agrotis cinerea* på UK moths: https://web.archive.org/web/20071108070548/http://www.ukmoths.org.uk/show.php?bf=2084

## Eksterne lenker
*
Australia under Sommer-OL 1920

**Australia under Sommer-OL 1920**. Tretten sportsutøvere fra Australia, tolv menn og en kvinne, deltok i fem grener – friidrett, svømming, stuping, sykling og tennis – under Sommer-OL 1920 i Antwerpen. Australia kom på 16.-plass på den uoffisielle medaljestatistikken med to sølv- og en bronsemedalje. 
 
## Medaljer

## Medaljevinnerne

## Kilder
* Resultater og profilside  på sports-reference.com
NM i fotball for kvinner 2007

**Norgesmesterskapet i fotball for kvinner 2007** er en norsk fotballturnering. Det var det 30. offisielle norgesmesterskapet i fotball for kvinner. Kolbotn Idrettslag ble norgesmestre etter å ha slått Asker i finalen, som ble spilt lørdag 10. november på Bislett stadion i Oslo. 

Asker kom til finalen ved å slå Vålerenga, Rapid, Klepp og Røa. 
Kolbotn kom til finalen ved å slå Fart, Fortuna Ålesund, Amazon Grimstad og Arna-Bjørnar.

 
## Småfakta
*Det var bare to toppserielag som gikk ut mot ikke-toppserielag. Først ble Idrettsklubben Grand Bodø slått ut i andre runde, og deretter ble Fløya slått ut – begge for Medkila. 
*Dette var den tredje finalen til Kolbotn, de to første endte med tap. Før finalen hadde bare de og Arna-Bjørnar kommet til finalen mer enn en gang uten å vinne. 
* Den overlegent største seieren kom i andre runde, da Amazon Grimstad slo Runar 17-0 på bortebane. 

## 1. runde

Volda kom seg videre til 2. rundeettersom Førde trakk seg.

## 2. runde
Tirsdag 22. mai:

1= Lørdag 19. mai.
2= Mandag 21. mai.

## 3. runde
Tirsdag 12. juni:

## 4. runde/Kvartfinale
Tirsdag 7. august:

## Semifinale
Mandag 20. (Asker – Røa) og tirsdag 21. august:

## Finale

Ubenyttede reserver, Asker: Julianne Fredin Larsen, Gunhild Kvaalen Herregården, Pernille Frostad Bakken, Marie Olsen. 
Ubenyttede reserver, Kolbotn: Camilla Galborgen – Silje Kopke da Fonseca, Michelle Söderström, Tonje Hansen Boork, Mari Romstad Stavne
Kilde: Kolbotn vant cupfinalen - VG

## Noter


## Eksterne lenker
* Glåmdalen
* speaker.no
George Parker

**George R. Parker** (1896–1976) var en australsk friidrettsutøver som deltok i de olympiske leker 1920 i Antwerpen.

Parker vant en olympisk sølvmedalje under Sommer-OL 1920 i Antwerpen. Han kom på andreplass på 3 000 meter kappgang med tiden 13.19,6 som var 5,4 sekunder bak italienske Ugo Frigerio. 

## OL-medaljer
*  1920  Antwerpen - Sølv i friidrett, kappgang 3 kilometer  Australia 

## Referanser


## Eksterne lenker
*
Jämtlands Flyg

**Jämtlands Flyg AB** er et svensk flyselskap med hovedkontor i Östersund men som ofte utfører oppdrag i Norge. Selskapet ble stiftet i 1954 av Gunnar «Spökis» Andersson. I 2019 legges firmaet ned.

## Helikopterflåte
Jämtlands Flyg AB opererer med sju helikoptre.

## Bilder

Fil:Jamtlands Flyg EC120B Colibri 3.JPG|SE-JLZ
Fil:Jamtlands Flyg AS350B2 Ecureuil.JPG|SE-JGZ
Fil:Jamtlands Flyg EC120B Colibri 2.JPG|SE-JOZ


## Baser
Baser med heliport og hangarer finnes idag på følgende steder:

## Referanser


## Eksterne lenker
* Jämtlands Flyg AB Helikopter
Brasil under Sommer-OL 1920

**Brasil under Sommer-OL 1920**. Tjueen sportsutøvere fra Brasil, alle menn, deltok i fire sporter, roing, skyting, stuping og vannpolo under Sommer-OL 1920 i Antwerpen. Brasil, som deltok i et OL for første gang, kom på femtendeplass med en gull, en sølv- og en bronsemedalje. Afrânio da Costa, som vant to medaljer i skyting, var Brasils flaggbærer under åpningsseremonien.

## Medaljer

## Medaljevinnerne

## Kilder
* Brasil under Sommer-OL 1920: Resultater og profilside  på sports-reference.com
Dario Barbosa

**Dario Barbosa** (født 21. juli 1882, død 25. september 1965) var en brasiliansk skytter som deltok i de olympiske leker 1920 i Antwerpen.

Barbosa vant en olympisk bronsemedalje i skyting under OL 1920 i Antwerpen. Han var med på det brasilianske laget som kom på tredjeplass i lagskytingen 50 meter militærpistol med 2 264 poeng, bak USA og Sverige. De andre på laget var Afranio da Costa, Guilherme Paraense, Fernando Soledade og Sebastiao Wolf. Barbosa skjøt 441 poeng som var det nest svakeste resultatet på Brasils lag.

## OL-medaljer
* 1920  Antwerpen &ndash;  Bronse i skyting, 50 meter militærpistol lagskyting  Brasil

## Eksterne lenker
*
Afrânio da Costa

**Afrânio Antônio da Costa** (1892–1979) var en brasiliansk skytter som deltok i de olympiske leker 1920 i Antwerpen.

Da Costa vant to olympiske medaljer i skyting under Sommer-OL 1920 i Antwerpen. Han var med på det brasilianske laget som kom på tredjeplass i lagskytingen 50 meter militærpistol med 2 264 poeng, bak USA og Sverige. De andre på laget var Dario Barbosa, Sebastião Wolf, Guilherme Paraense og Fernando Soledade. Da Costa skjøt 489 poeng som var det beste resultatet på Brasils lag og det nest beste i den individuelle konkurransen, bak amerikaneren Karl Frederick.

Da Costa var Brasils flaggbærer under åpningsseremonien OL 1920.

## OL-medaljer
*  1920  Antwerpen &ndash; Sølv i skyting, 50 meter pistol  Brasil
*  1920  Antwerpen &ndash; Bronse i skyting, 50 meter militærpistol lagskyting  Brasil

## Referanser


## Eksterne lenker
*
7,92 × 61 mm

**7,92 × 61 mm**, kanskje best kjent som 7,92x61mm Norsk Tungt Maskingevær, er en norsk patron for Colt mitraljøse m/29. 

Patronen ble kun laget for Colt-mitraljøsen, og var en modifikasjon fra 7,92 x 57 mm Mauser som mitraljøsen opprinnelig var kamret for. Patronen har et prosjektil på 14,2 gram, og en munningshastighet på 760 meter i sekundet. Den har en effektiv rekkevidde på 1200 meter. Det er ikke kjent om noen andre våpen som er kamret for patronen, og den har heller aldri vært produsert utenfor Norge.  

## Alternative navn
*7,92x61 RB
*7,92x61 Noruego para ametralladora MG 
*7,9 mm Patrone SS294-2(N) 
*7,92 Skarpien Patroner (Tung) SS-Kule 
*7,92x60.08 Norwegian 
*7,92 Norwegian Machine-gun 
*7,92 Norvegien 
*7,92 Norwegian 
*7,92x61 Colt 
*7,92x61 Heavy Colt Machine Gun 
*7,92x61 Norwegian Long 
*7,92x61 Norwegian MG 

## Se også
*Liste over patrontyper
*Liste over norske skytevåpen

## Referanser


## Eksterne lenker
* Municion.org – 7.92x61N  (spansk)
Blindinger

**Norske arter** 
* *[[Chrysops caecutiens|C. caecutiens]]* 
* *[[Chrysops divaricatus|C. divaricatus]]* 
* *[[Chrysops nigripes|C. nigripes]]* 
* *[[Chrysops relictus|C. relictus]]* 
* *[[Chrysops rufipes|C. rufipes]]* 
* *[[Chrysops sepulchralis|C. sepulchralis]]* 
* *[[Chrysops viduatus|C. viduatus]]* 
 

**Blindinger** (*Chrysops*) er en slekt med fluer (Diptera) som tilhører familiegruppen klegger.
Noen av artene biter mennesker. 7 arter er funnet i Norge.  *[[Chrysops relictus]]* er den vanligste arten i Norge. Den finnes i det meste av landet nord til Finnmark.

## Utseende
Blindinger er middelsstore, kroppen har hvit-gule og svarte farger. Vingene med mørke tverrbånd. Øynene reflekterer lyset og er vakkert fargede; de er ofte røde eller grønne.   

## Levevis
De voksne blindingene lever vanligvis på åpne solrike områder i nærheten av innsjøer eller myrområder.

Larvene lever i ferskvann som predatorer på andre mindre dyr. Alle tovinger gjennomgår en fullstendig forvandling, med et puppestadium. Puppestadiet er i mudder, like under vannoverflaten. 

## Referanser


## Litteratur
* Lyneborg, Leif. 1960. *Tovinger 2. Våbenfluer klæger m. fl.* Danmarks Fauna nr. 66. G.E.C Gads forlag. København. 

## Eksterne lenker
* 
* Norsk Entomologisk forening – for deg som vil lære mer om insekter.
* Morten Falcks nøkkel til klegg og blinding
Oslolosen

Kjell Aronsen, alias **Oslolosen**, er en fiktiv person spilt av komikeren Harald Eia. Den ble lansert i TV-programmet *[[Uti vår hage 2]]* på TV-kanalen NRK1 i januar 2008.

Rollefiguren debuterte i sesong 2 av programmet, og har siden blitt vist i flere segment på NRKs hjemmeside og på YouTube. Den 1. juni 2014 hadde det mest sette klippet av Oslolosen over 760&nbsp;000 visninger på YouTube.

Oslolosen er også brukt av Eia i andre TV-programmer som *[[Storbynatt]]* i 2010, og har hatt opptredener på Komiprisen og Hovefestivalen. Oslolosen var også frontfigur for Oslo kommunes kildesorteringskampanje i 2008.

## Rollefiguren
Oslolosen hevder selv at han er en sertifisert guide for byen Oslo. Oslo kommune har vedtatt losplikt for utenbys kjøretøy som entrer hovedstaden, og i hans første TV-opptreden er jobben hans å guide en gruppe menn fra Nord-Norge som kommer til byen i buss. Aronsen snakker en slags parodi på oslodialekt.

## Dukketeater (2013)
I januar 2013 hadde figurteaterproduksjonen *Oslolosen* premiere på Torshovteateret. Ansvarlig for produksjonen var Jo Strømgren, som hadde sett potensialet for å utvikle Eias rollefigur til en forestilling beregnet på barn.

## Referanser


## Eksterne lenker
* Programmets hjemmeside
Fyr og flamme

***Fyr og flamme*** er en roman av den norske forfatteren Kjartan Fløgstad, utgitt i 1980.

Romanen skildrer tre generasjoner av den norske industriarbeiderklassens historie gjennom 1900-tallet. Første generasjon, som knyttes til industrialiseringens mytiske etableringsfase, representeres ved Hans Attrå, kalt «Hertingen», en person med overnaturlige egenskaper. Gerhardsenepoken, hvor arbeiderklassen stivner i en pasifisert velstand, representeres av familiene Bruhøl, Holmsjø og Hetlebrekk. Den tredje, unge, generasjonen bryter ut av industrikulturen, og søker nye veger. Sylfest Bruhøl (som skifter navn til «Bruhoel») studerer geologi og begynner i oljeindustrien, mens Glenn Hetlebrekk (som skifter navn til «Helle») blir musikkimpresario, spesielt for rockemusikeren Perry Moatræ. 

Som i Fløgstad øvrige romaner er det flere innslag av magisk realisme og sjangerblanding med høystil og lavstil i fortellingen. Fortellerstemmen i romanen er lagt til filologen Wim Runar Leite. 

Romanen fikk Kritikerprisen da den utkom, og har av litteraturhistorikeren Øystein Rottem blitt karakterisert som «et av etterkrigslitteraturens hovedverker».

## Referanser
Thomas André (figur)

**Thomas André** er en rollefigur spilt av komikeren Harald Eia. Figuren, som er en ensom, men optimistisk ung mann, ble lansert i TV-programmet *[[Lille Lørdag]]* på TV-kanalen NRK.

## Eksterne lenker
* 8 klipp med Thomas André på NRKs hjemmesider
Askeladden og de nye hjelperne

***Askeladden og de nye hjelperne*** er en barnebok av Bjørg Øygarden. Den kom ut på Cappelen Damm i 2008 og ble nominert til Sørlandets litteraturpris i 2009. Boka er illustrert av Åshild Irgens. Den har 21 korte kapitler og spiller på eventyrene om «Askeladden og de gode hjelperne» og «Prinsessen på glassberget». I tillegg er det allusjoner til flere andre eventyr hvor Askeladden er med. Boka er på 118 sider og har ISBN 9788202277635

## Referanser


## Eksterne lenker
* Omtale hos NRK Sørlandet
Vinterfestivalen Bøverbrus

**Vinterfestivalen Bøverbrus** var en festival som ble arrangert i Bøverdalen i Lom kommune i Nord-Gudbrandsdal i Oppland. Den ble arrangert hvert år fra 2008 til 2010. I 2011 var det slutt for festivalen.

## Referanser


## Eksterne lenker
* www.boverbrus.no Bøverbrus, festivalens nettsted
Sterol

**Steroler** er en klasse organiske forbindelser som forekommer naturlig i både planter og dyr. De er en viktig gruppe steroider.

Til dette er det bl.a. knyttet én eller flere hydroksylgrupper, men ingen karbonyl- eller karboksylgrupper. Steroler finnes både i planteriket (fytosteroler) og i dyreriket (zoosteroler). Kjente steroler er kolesterol, sitosterol og ergosterol, som ved bestråling med ultrafiolett lys omdannes til vitamin D2.

## Klassifisering og struktur
Steroler er steroidealkoholer. De har en hydroksylgruppe i 3-posisjon i A-ringen.

## Typer av steroler
Steroler fra planter kalles fytosteroler og steroler fra dyr kalles zoosteroler.

## Referanser
Christian Nicolai Bjørke

**Christian Nicolai Bjørke** (født 28. august 1982) er norsk journalist, ansatt NRK. Han har tidligere jobbet i *[[Vårt Land]],* *[[Svalbardposten]]* og har vært redaktør i *[[Credo Studentmagasin]]*.

Han vant i 2009 sølv for featurereportasjen «Siste ord fra dødsdømte» under Nordiske mediedager.

## Annet
Bjørke har oversatt to bøker til norsk: *Leter etter Gud vet hva* av den amerikanske forfatteren Donald Miller og *Vitne* av den rwandiske forfatteren Immaculée Ilibagiza.

## Referanser
Svein Harald Øygard

**Svein Harald Øygard** (født 1960) er en norsk samfunnsøkonom og forretningskonsulent som var midlertidig sentralbanksjef på Island fra februar til september 2009.

Øygard er utdannet sosialøkonom fra Universitetet i Oslo. Han var konsulent i Finansdepartementet, komitésekretær for Stortingets finanskomité, samt rådgiver for Arbeiderpartiets finansfraksjon på Stortinget.

Øygard arbeidet i Finansdepartementet i perioden 1983–1988 og var statssekretær i Finansdepartementet fra 1990 til 1994 under Sigbjørn Johnsen (Ap). I sin periode som statssekretær var han med å gjennomføre en rekke tiltak for å få Norge ut av den daværende bankkrisa. Han ledet også arbeidet med Skattereformen 1992, regjeringens Langtidsprogram og utredningen om økonomiske effekter av et eventuelt EU-medlemskap.

Øygard startet i den norske virksomheten til McKinsey & Company, et globalt strategi-konsulentselskap, i 1995. Han ble valgt til partner i 2000, til direktør i 2006 og ledet selskapets norske virksomhet fra 2005 til 2007. Fra februar til september 2009 var Øygard sentralbanksjef på Island.

I september 2009 var Øygard tilbake i Norge. Han tiltrådte igjen som direktør i McKinsey & Company og arbeidet for selskapet frem til 2016. Fra 2010 var han ansvarlig for McKinsey sin globale kompetanseutvikling og forskning innen olje- og gassektoren. Fra 2013 ledet han ut fra Brasil McKinsey sitt arbeid med energi i Sør-Amerika. Fra 2017 arbeidet han i Sparebanken 1 Markets.

## Sentralbanksjef på Island
Øygard ble den 27. februar 2009 ansatt som sentralbanksjef på Island. Han kunne bare besitte stillingen midlertidig siden embetsmenn på Island skal være islandske statsborgere. Han satte styringsrenten ned flere ganger. Første gang fra 18&nbsp;% til 17&nbsp;%, og videre ned til 10,5&nbsp;%. Økonomikommentatorer mente dette var et tegn på at Øygard mente at det var redusert behov for å beskytte den islandske kronen og at økonomien var på rett vei. Øygard uttalte at han håpet og trodde at Island kunne snu trenden og få en rask økonomisk bedring. Han skisserte fire hovedgrep han mente måtte til:
* Justering av makroøkonomien.
* Pengepolitikk som har stabilitet som mål.
* Budsjettjusteringer.
* Reetablering av et funksjonelt finansielt system.

Øygard har skrevet boken *In the combat zone of finance*.

## Referanser


## Eksterne lenker
*
Finn Aasen

**Finn Lauritz Aasen** (født 1916, død 1994) var en norsk forfatter og oversetter. 

Aasen har arbeidet i mange bransjer, og reist vidt. Han er særlig kjent i Syd-Amerika og gjendiktet flere sydamerikanske lyrikere til norsk. Han debuterte i 1947 med novellesamlingen *Guttene på pampaen*, og utga senere samlingen *Fløytespilleren* (1955). Han redigerte i 1967 antologien *Moderne latinamerikansk lyrikk i nordisk gjendiktning*. Aasen har oversatt en rekke romaner og andre bøker, blant annet Labyrinter av Jorge Luis Borges og en rekke romaner av Wilbur Smith. Kjent er også hans oversettelse av Stormfulle høyder av Emily Brontë.

## Eksterne lenker
Finn Aasen hos Norsk Oversetterleksikon

## Referanser
Javid Aslam

**Javid Iqbal Aslam** (født 26. januar 1963 i Lyallpur i Pakistan) er en norsk tidligere amatørbokser, som representerte Norge under De olympiske sommerleker i 1984 i lett weltervekt, hvor han ble utslått i 3. runde. Han ble senere belønnet med utmerkelsen «årets bokser» av Norges Bokseforbund i 1984/1985. Aslam er av pakistansk herkomst.

## Eksterne lenker
*
Norwegian Hull Club

**Norwegian Hull Club – Gjensidig Assuranseforening** (NHC) er et gjensidig forsikringsselskap som har til formål å drive direkte gjensidig skade&shy;forsikrings&shy;virksomhet innen sjø- og transport&shy;forsikring, gjenforsikrings&shy;virksomhet samt virksomhet som naturlig henger sammen med forsikringsvirksomhet.

NHCs hovedkontor er i Bergen, og selskapet har ytterligere kontorer i Oslo og London. Norwegian Hull Club er medlem av Central Union of Marine Underwriters (CEFOR), og International Underwriting Association (IUA).

## Historie
I Norge så sjøassuranseforeninger dagens lys i 1806. Langesundfjordens Skibs Assuranceforening (senere omdøpt til Den Første norske Assuranceforening) og Skibsassuranceforeningen i Arendal ble etablert i 1837.

På 1800-tallet var det en sterk øking i produksjon av dampskip hos rederier over hele landet, hvor Bergen opplevde den største oppgangen. For å møte etterspørselen ble Bergen Dampskibs-Assuranceforening etablert i 1879, og etterfølgende Skibsassuranceforeningen Vidar i 1895 som hadde sitt hovedkontor på Østlandet.

I 1937 slo Bergen Assuranceforening og Bergens Dampskibs-Assuranceforening seg sammen til Bergen Hull Club. Fjorten år etter, i 1951, ble flere assuranseselskap på Øst- og Sørlandet slått sammen til UNITAS, ledet av Skibsassuranceforeningen Vidar. I etterfølgende år sluttet samtlige assuranseselskap på Sør-Østlandet seg til UNITAS, som dermed ble ledende assurandør for nærmere 900 skip.

Den 1. januar 2001 slo Bergen Hull Club og UNITAS seg sammen, og etablerte Norwegian Hull Club.

I 2016 åpnet selskapet kontor i London

## Organisasjon
Norwegian Hull Club er et gjensidig assuranse&shy;selskap, og eies i sin helhet av forsikringstakerne. Selskapet er organisatorisk inndelt i styre, representantskap, valgkomité og generalforsamling. Generalforsamlingen er selskapets øverste organ.

Norwegian Hull Club forsikrer mer enn 9000 unike skip og enheter, og opererer som hoved&shy;assurandør for over 5000 av disse.

Norwegian Hull Club fikk karakteren A i Standard & Poor's Rating Services juni 2024.

## Referanser


## Eksterne lenker
* www.norclub.com
Fanget (TV-dokumentar)

***Fanget*** (orig: *Trapped*) er en dokumentarserie som gik på National Geographic Channel i 2007. Den handler om bemerkelsesverdige hendelser der mennesker blir satt på prøvelser som flyulykker, bilulykker, båthavarier, snøskred, jordskjelv, og om hvordan de overlever dette helt til redningen ankommer, eller i andre tilfeller hvordan de redder seg selv.

## Episoder
; I live i Andesfjellene 
Handler om en tragisk flyulykke, der et fly med 45 mennesker, deriblant et rugby-lag, Stella Maris Colleges *Old Christians rugby union team* fra Montevideo i Uruguay krasjlander på en isbre i Andesfjellene underveis til en kamp i Santiago i Chile.

Tolv omkommer under havariet, og ytterligere 17 mens de venter på hjelp. De gjenværende 13 blir berget mer enn to måneder etter havariet.

;Osaka-toget sporer av
Et lokaltog på vei til Osaka sporer av i en kurve. Det holder høyere fart enn tillatt for strekningen. De to første vogner havner inn i en boligblokk. 107 omkommer; 555 blir skadet.

## Referanser


## Eksterne lenker
*
Sirkel (film)

***Sirkel*** er en norsk film fra 2005. Filmen er en nullbudsjetts spillefilm, produsert i Bergen i 2004 og 2005, og den er regissert av Aleksander Nordaas.  Skuespillerne var blant andre Erlend Nervold, Jon Sigve Skard og Kristoffer Joner. Filmen kan lastes gratis ned fra filmens nettside.

## Handling
Filmens hovedperson Harald har flyttet til Bergen for å studere. I Bergen prøver han å skaffe seg et nytt nettverk, og han treffer den halv-skumle, men også hyggelige Noah som ønsker å få med Harald på «Sirkel», et sted der en gjeng samles og spiller et noe uvanlig spill. Harald blir med, og i starten er alt bare bra, men så begynner ting å endre seg.

## Rollelist
* Erlend Nervold som Harald
* Jon Sigve Skard som Noah
* Marianne Sand som June
* Torolf Kviteberg som Philip
* Einar Haukås Eide som Svein
* Ingrid Ellestad som Ellen
* André Søfteland som Kent Ove
* Kristoffer Joner som sirkus-direktørens sønn

## Priser
Filmen vant publikumsprisen under Bergen Internasjonale Filmfestival i 2005. 
 
## Eksterne lenker
* 
*  www.daria.no om filmen 
*  Gratis nedlasting av filmen her
Cycliophora

* *[[Symbion americanus]]*
* *[[Symbion pandora]]*

***Cycliophora*** eller **ringbærere** er siste rekke av dyr som har blitt beskrevet (1995).

Til nå kjenner man bare tre arter som lever på munndelene til ulike hummerarter, deriblant sjøkreps. Ringbærere har en krans av små flimmerhår som brukes for å tilegne seg matrester fra hummeren de bor på. De blir opptil 350 mikrometer.

Ringbærere er den første rekken med flercellede dyr som har blitt beskrevet siden korsettdyr (Loricifera) i 1983.

## Eksterne lenker
*
Smith & Wesson Model 10

**Smith & Wesson Model 10** er en revolver produsert av Smith & Wesson siden 1899.

Den gikk først under navnet **Smith & Wesson .38 Hand Ejector model**, men byttet så til **Smith & Wesson Military & Police**, og de som ble produsert i siste del av andre verdenskrig fikk navnet **Smith & Wesson Victory** (fikk en V stemplet under skjeftet). Revolveren er kamret for ammunisjon i kaliber .38 Special og har en kapasitet på 6 patroner. Over en halv million eksemplarer produsert under andre verdenskrig ble kamret for ammunisjon i .38 S&W for bruk av det britiske militære. I 1957 byttet de navn på revolveren igjen, denne gang til Smith & Wesson Model 10.

## Modellnavn
Kronologisk rekkefølge:
*Smith & Wesson .38 Hand Ejector model (1899 – ?)
*Smith & Wesson Military & Police ( ? – 1940)
*Smith & Wesson Victory (1940 – 1945)
*Smith & Wesson Military & Police (1945 – 1957)
*Smith & Wesson Model 10  (1957 – idag)
Steve Lukather

**Steve «Luke» Lukather** (født 21. oktober 1957 i San Fernando Valley i California) er en amerikansk Grammy Award-vinnende gitarist, vokalist, låtskriver, arrangør og produsent, best kjent for sitt arbeid med rockebandet Toto. Lukather har også gitt ut flere solo-album, og som studiomusiker har han arrangert, komponert og spilt på over 1000 album. Mens musikkstilen til Toto er hovedsakelig basert på pop og rock, spenner Lukathers soloarbeider over mange sjangre inkludert rock, progressiv rock, jazz og funk. Lukather regnes som en av verdens beste gitarister. Blant annet ble han i 2009 kåret til den beste gitaristen i verden i en internettavstemning på nettstedet VoteNumber1.com. 

Keyboardisten David Paich og trommeslageren Jeff Porcaro var Lukathers beste venner på skolen, og de ville ha han med da de skulle starte Toto i 1976. Lukather var medlem av Toto frem til bandet ble oppløst i 2008. Lukathers talentfulle gitarspill og hans vennskap med de allerede etablerte studiomusikerne Paich og Porcaro, gjorde at han fikk mange spilleoppdrag som studiomusiker på 1970- og 1980-tallet. 

Han er en produktiv låtskriver, og har komponert og vært medkomponist på mange låter både for Toto og for flere andre artister. I løpet av karrieren har han spilt på hundrevis av konserter og medvirket på et utall av album for Toto og andre kjente musikere. Sommeren 2008 forlot han Toto, og dermed var bandet i praksis oppløst. I 2010 var han med på gjenforeningsturneen til Toto som var til inntekt for Mike Porcaro, som har fått diagnosen ALS. Lukather har blitt nominert til Grammy tolv ganger og han har vunnet fem priser.

## Referanser

## Eksterne lenker
* 
* 
* 
*
Mike Porcaro

**Michael Joseph Porcaro** (født 29. mai 1955, død 15. mars 2015) var en amerikansk musiker, mest kjent som bassist i rockebandet Toto og som ofte benyttet studiomusiker.

## Liv og virke
Mike Porcaro spilte bass ved noen få uoffisielle anledninger med bandet helt siden dets tidlige tid på midten av 1970-tallet, men ble ikke offisielt medlem før i 1982 (like etter utgivelsen av albumet *[[Toto IV]]*), da han kom inn i stedet for David Hungate som sluttet for å begynne som studiomusiker i Nashville. Han erstattet Hungate på bass på albumets musikkvideoer og den påfølgende turneen. 

Ifølge Toto-gitaristen Steve Lukather skulle Porcaro vært et av bandets opprinnelige medlemmer, men plateselskapet ønsket å beholde den suksessfulle besetningen fra Boz Scaggs' kritikerroste album *[[Silk Degrees]]* (hvor Hungate, Lukather og andre medlemmer av Toto utgjorde Scaggs backingband på den tiden). Porcaro spilte også cello på sangen «Good for You» på *Toto IV*, og også på «After You've Gone» på albumet *Mindfields* fra 1999. 

Mike Porcaro var bror til de tidligere Toto-medlemmene Jeff Porcaro og Steve Porcaro. Deres far er den kjente jazz-trommeslageren og perkusjonisten Joe Porcaro. 

### Sykdom
Porcaro hadde mottatt diagnosen amyotrofisk lateralsklerose (ALS) i 2007. Han sluttet derfor å turnere med bandet, men ble fremdeles regnet som offisielt medlem. I februar 2010 ble Porcaros diagnose offentliggjort av bandet og TOTO var i 2010 og 2011 på en lang verdensturne for å samle inn penger til behandling og for å gjøre hverdagene bedre for Porcaro. I september 2012 ble det rapportert i magasinet *Classic Rock* han klarte seg så godt som kunne forvente med hans sykdom, men han var bundet til rullestolen etter at sykdommen hadde utviklet seg. Den 15. mars døde Porcaro mens han sov i sitt hjem i Los Angeles.

## Referanser


## Eksterne lenker
* 
* 
*
Sandfly

* streksandfly
* grått sandfly

**Sandfly** (*Spaelotis* spp.) er en slekt av nattfly som tilhører underfamilien Noctuinae. To arter er funnet i Norge, av disse er streksandfly (*Spaelotis ravida*) ikke sjelden, mens grått sandfly (*Spaelotis suecica*) har en meget begrenset utbredelse i tørre østlandsdaler.

## Utseende
Middelsstore (vingespenn 35 – 50&nbsp;mm for de norske artene), kraftige nattfly, forvingene omtrent ensfarget grå. Bakvingene er skinnende og hvit- eller gråaktige.

## Levevis
Larvene lever på ulike urter. Disse artene finnes mest i åpne områder. De voksne sommerfuglene flyr om natten på sensommeren og høsten. De kommer gjerne til lys.

## Utbredelse
Slekten er utbredt i den palearktiske sone, dessuten i Nord-Amerika, også på Grønland.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Noctuinae
************** Gruppen Noctuini
*************** Slekten sandfly, *[[Spaelotis]]* Boisduval, 1840
**************** *[[Spaelotis clandestina]]* (Harris, 1841)
**************** *[[Spaelotis demavendi]]* (Wagner, 1937)
**************** *[[Spaelotis deplorata]]* (Staudinger, 1896)
**************** *[[Spaelotis dominans]]* (Corti & Draudt, 1933)
**************** *[[Spaelotis havilae]]* (Grote, 1880) – sørvestlige USA
**************** *[[Spaelotis lucens]]* Butler, 1881
**************** *[[Spaelotis nyctophasma]]* Hacker, 1990 
**************** streksandfly, *[[Spaelotis ravida]]* (Denis & Schiffermüller, 1775)
**************** *[[Spaelotis restricta]]* Boursin, 1968
**************** *[[Spaelotis scotopsis]]* Boursin, 1963
**************** *[[Spaelotis senna]]* (Freyer, 1829)
**************** *[[Spaelotis sennina]]* Boursin, 1955
**************** *[[Spaelotis sinophysa]]* Boursin, 1955
**************** *[[Spaelotis solida]]* (Erschoff, 1874)
**************** *[[Spaelotis stoetzneri]]* (Corti, 1928)
**************** grått sandfly, *[[Spaelotis suecica]]* (Aurivillius, 1889)
**************** *[[Spaelotis valida]]* (Walker, 1865)

## Kilder
* Norges sommerfugler – Nattfly https://web.archive.org/web/20070704024402/http://www.toyen.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/spaelotis_ravida.html
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
Annie Dahr Nygaard

**Annie Dahr Nygaard** (født 3. august 1988 i Oslo) er en norsk skuespiller og figurspiller. 

## Film og teater

### Film
Annie Dahr Nygaard har hatt flere mindre filmroller, blant annet i de norske spillefilmene *[[Lille Frøken Norge]]* (2003) og *[[Tommys inferno]]* (2007), og i kortfilmene *På velvet* (2007), *Hemmeligheten* (2008) og *Vektløs* (2008). 

Dahr Nygaard har dessuten spilt hovedrollen i *[[Appelsinpiken (film)|Appelsinpiken]]*, filmatiseringen av Jostein Gaarders roman med samme navn, regissert av Dahr Nygaards tante Eva Dahr.

### Teater
Foruten en del større og mindre filmroller hadde Annie Dahr Nygaard også en birolle i Bertolt Brechts *[[Det gode mennesket i Sezuan|Det gode mennesket fra Sezuan]]* da dette stykket ble satt opp på Centralteatret i Oslo i 2003. 

Etter fullført bachelorgrad i teater og skuespillteknikk ved Høyskolen i Nord-Trøndelag (HiNT), ble hun i 2012 ansatt i det franske teaterkompaniet Compagnie Phillippe Genty, i forestillingen *Forget Me Not* (fransk tittel: *Ne m'oublie pas*). Dette var en produksjon der aktørene på scenen både var skuespillere og figurspillere. Denne produksjonen turnerte i Europa, Asia og Russland fram til 2015. 

## Familie
Annie Dahr Nygaard er datter av forfatteren Martin Nygaard og Victoria Dahr som sammen driver Hurra Forlag på Smestad i Oslo. Hun er søster av skuespillerne Mikkel Dahr Nygaard (1990–) og Ida Maria Dahr Nygaard (1993–). 

## Referanser


## Eksterne lenker
* Intervju i side2.no 2009
* Intervju i Universitas 2009
* Kort intervju i Natt og Dag 2009
* Familieintervju i Aftenposten 2003
*
Svarthamaren

**Svarthamaren** er et  isfritt fjell i Dronning Maud Land i Antarktis, beliggende ca. 200 km fra kysten på østre side av Vestre Skorvebreen i Mühlig-Hofmannfjella i Fimbulheimen. Fjellet ble kartlagt og navngitt under Den norske antarktisekspedisjonen 1956–60.

Ved Svarthamaren finnes Antarktis' største innlandskoloni av sjøfugl og verdens største bestand av antarktispetrell (*Thalassoica antarctica*) med nærmere 250&nbsp;000 hekkende par. Den ornitologiske feltstasjonen Tor ligger i dette området som er utpekt som et spesielt verneområde i Antarktis. Den norske forskningsstasjonen Troll ligger ca. 100 km lenger vest.

## Referanser


## Eksterne lenker
* 
* Management Plan Antarctic Specially Protected Area No. 142. Den vitenskapelige komite for antarktisforskning
Fluidteknikk

**Fluidteknikk** er en fellesbetegnelse på hydraulikksystem, pneumatikksystem og andre teknikker som gjør bruk av gasser eller væsker som energibærer. I produksjons- og industriteknikken er bruk av fluidteknikk utbredt.

## Systemdesign

**Systemdesign** er teknikker som brukes for å beskrive en systemfunksjon. I maskinteknikken brukes systemdesign for å beskrive funksjonen til et hydraulisk system, et pneumatikksystem eller andre styringssystem. Bruken av fluidtekniske systembeskrivelser brukes i forhold til behovet for å dokumentere en systemfunksjon.

## Hydraulikk
Dokumenterte **hydrauliske system** er hydrauliske funksjoner som fremstilles som et funksjonsprinsipp grafisk. Beskrivelsen har form som et flytskjema med systemkomponenter og rør inntegnet. Hydrauliske komponentfunksjoner vises av hydraulikksymboler, og forbindelsene mellom systemets komponenter vises med linjer som angir rør- eller slangeforbindelser. Hydraulisk trykk er i området opp til 100-150 bar og kan også være høyere.

## Pneumatikk

Dokumenterte **pneumatiske system** er pneumatiske funksjoner som fremstilles som et pneumatisk fluidsystem grafisk. Beskrivelsen har form som et flytskjema med systemkomponenter og rør inntegnet. Pneumatiske komponentfunksjoner vises av pneumatikksymboler, og forbindelsene mellom systemets komponenter vises med linjer som angir rør- eller slangeforbindelser. Pneumatisk trykk er i området rundt 5-7 bar og kan også være lavere eller høyere.

Dokumenterte **pneumatiske styresystem** beskriver en pneumatisk funksjon ved å fremstille et pneumatisk styresystem grafisk. Pneumatiske styresystem arbeider med signalbehandling basert på logikk- eller sekvensfunksjoner eller en kominasjon av disse. Til formålet brukes systemkomponenter med funksjoner og design teknisk rasjonelt tilpasset oppgaven.

Pneumatiske styresystem arbeider generelt med 6 (5-10) bars trykk. De er et alternativ til elektrisk styring, men vanligvis mindre hensiktsmessige enn bruk av elektrisk styring med PLS.

## Styresystem

**Styresystem** kan også dokumenteres med teknikkuavhengige symboler som logiske funksjoner. Innovasjonen av elektroniske PLS-system som har skjedd gradvis fra rundt 1980-1985 har nesten eliminert behovet for tidligere brukte teknikker, som pneumatiske styresystem, relésystem, og andre beslektede metoder.

## Hydropneumatikk

**Hydropneumatiske system** er fluidtekniske system som kombinerer bruken av pneumatikk og hydraulikk. Hydraulikkens oppgave kan være kraftutveksling, stabilisering, hastighetskontroll og andre funksjoner som krever bruk av olje. Pneumatikken brukes da som energikilde og driver for hydraulikken.

Kraftutveksling skjer ved å bruke en pneumatikksylinder med stort stempelareal til å presse olje med en mindre hydraulikksylinder. Stabilisering kan skje ved å oljefylle parallelle sylindre og utnytte sylindervolumet som posisjonsutveksler. Olje er også generelt lettere å volumregulere ved små hastigheter enn pneumatikk når det er spesielt behov for finjustering.
Johnson M1941 rifle

**Johnson M1941 rifle** er en amerikansk rifle designet i 1939 av Melvin Johnson.

Den ble produsert som konkurrent til M1 Garand, men den lyktes ikke å bli approbert i USA, selv om den hadde flere fordeler ved seg en sistnevnte. Men allikevel ble en del rifler kjøpt og brukt av det amerikanske forsvar under andre verdenskrig.
Ut av det blå

***Ut av det blå*** (orig: *Out of the Blue*) er en australsk-britisk såpeserie fra Southern Star Entertainment, sendt på Network Ten fra 2008 til 2009. Basia A'Hern, John Atkinson, Zoe Carides, Diane Craig, Clayton Watson og Katherine Hicks er noen av de sentrale skuespillerne i serien.

I Norge ble serien sendt på TV 2.

## Handling
TV-serien er lagt til en forstad kalt Manly, i New South Wales. De handler om en gruppe venner som har vært venner i tretti år, og som vender tilbake til området de vokste opp for å være med på en gjenforening til videregående skole.

Men denne sammenkomsten avsluttes brått, når noen blir myrdet. En etterforskning følger, og alle gjestene forsøker å finne ut hvem av dem som var morderen. 

## Skuespillere
* Sophie Katinis som Gabby West
* Clayton Watson som Jarrod O'Donnell.
* Charlotte Gregg som Tracy O'Donnell.
* Renai Caruso som Rebecca Quilter.
* Ryan Johnson som Ian Jones.
* Katherine Hicks som Poppy Hammond.
* Dylan Landre som Philip McManus.
* Tom Oakley som Jason Conners.
* Daniel Henshall som Adam O'Donnell.
* John Atkinson som Stephen Mulroney.
* Daisy Betts som Peta Lee.
* Olivia Bonnici som Tess McManus.
* Aidan Gillett som Daniel McManus.
* Nathaniel Buzolic som Paul O'Donnell.
* Samara Weaving som Kirsten Mulroney.
* Louis Hunter som Kyle Mulroney.
* Basia A'Hern som Lucia Jones.
* Kim Knuckey som Brian Jones.
* Zoe Carides som Pia Jones.
* Noel Hodda som Ron O'Donnell.
* Diane Craig som Deborah McManus.
* Bernard Curry som Nate Perrett
* Maggie Dence som Olive Hammond
* Charlie Rose MacLennan som Zoe O'Donnell

## Referanser


## Eksterne lenker
*
Basia A’Hern

**Basia A'Hern** (født 7. desember 1989) er en australsk skuespiller, kjent fra blant annet såpeseriene McLeods døtre og Ut av det blå.

## Referanser


## Eksterne lenker
*
Louis Michel

**Louis Michel** (født 1947) er en belgisk liberal politiker.

Michel underviste i germanske språk før han ble politiker.

Han ble medlem av Belgias føderale parlament i 1978. Fra 1999 til 2003 var han Belgias utenriksminister og visestatsminister. Han representerer det fransktalende liberale partiet Mouvement Réformateur.

Fra 2004 til 2009 var han Belgias medlem av Europakommisjonen med ansvar for bistand, nødhjelp og utvikling. Fra 2009 til 2019 var han medlem av Europaparlamentet, der han sluttet seg til Alliansen av liberale og demokrater for Europa.

Han er far til Charles Michel, som har vært Belgias statsminister og president for Det europeiske råd.

## Referanser


## Eksterne lenker
* 
* 
*
USAs føderale distrikter

**USAs føderale distrikter** er områder opprettet av den amerikanske Kongressen som en geografisk inndeling av den føderale domsmakten. Hvert distrikt har en føderal domstol, statsadvokat og marshal.

Det er 94 distrikter, organisert i 12 regionale kretser. Det er minst ett distrikt i hver delstat, og mange delstater er delt i flere distrikter. Noen distrikter dekker områder på tvers av delstatsgrensene. Et eksempel på dette er det føderale distriktet Wyoming, som dekker hele Yellowstone nasjonalpark, også områdene i delstatene Montana og Idaho, fordi området er føderal grunn eiet av National Park Service. Distriktene Columbia og Puerto Rico dekker ingen delstat overhodet, men henholdsvis føderal grunn (byen Washington) og biland (samveldet Puerto Rico).

## Liste over føderale distrikter

## Se også
* USAs føderale rettsvesen

## Eksterne lenker
* Kart over føderale distrikter
Aksla Idrettslag

**Aksla Idrettslag** (stiftet 1928) er et idrettslag fra Ålesund. Aksla IL hører til byregionen Nørvasund/Hatlane/Gåseid, og rekrutterer hovedsakelig fra Nørvasund skolekrets.

Klubben driver med håndball og fotball, og har ca. 900 medlemmer.

## Historie
Aksla Idrettslag har sitt utspring i en rekke bydelsklubber i Ålesund som ble stiftet på 1920- og 1930-tallet.

* 1928: *Arbeidernes Idrettslag* ble stiftet 25. november 1928; dette regnes som stiftelsesdagen for Aksla Idrettslag
* 1929: *AIL Viking* ble stiftet
* 1930: *Sportsklubben Trygg* ble stiftet
* 1930: Sportsklubben *Ørnen* ble stiftet
* 1931: Sportsklubben *Fart* ble stiftet
* 1931: AIL *Brodd* ble stiftet
* 1933: Arbeidernes Schakklag ble stiftet
* 1934: Sportsklubben *Fart* ble innmeldt i AIF
* 1934: AIL *Smart* ble stiftet
* 1935: Arbeidernes Atletklubb ble stiftet
* 1938: *Arbeidernes Turnlag* ble stiftet

Alle disse klubbene hadde sitt utspring i *Arbeidernes Idrettslag* fra 1928. Fart, Brodd og Smart var alle medlemmer av AIF, og deltok i Arbeidermesterskapet i fotball. 

Aksla Idrettslag ble dannet som et resultat av en rekke sammenslåinger:

* 1936: Arbeidernes Idrettslag ble slått sammen med Brodd
* 1936: Vestbyen AIL ble slått sammen med Viking
* 1939: Fart og Arbeidernes Atletklubb dannet *Ålesund Sportsklubb*
* 1939: Brodd, Smart, Viking og Arbeidernes Turnlag dannet *Fagen 39*
* 1945: Fagen 39 og Ålesund Sportsklubb dannet Aksla Idrettslag 21. juni 1945.

### Fotball
Aksla IL A-lag herrer spiller i 2024 i 4. divisjon, etter opprykket fra 5. divisjon i 2022. 

Senior damer spilte i 2023 i 3. divisjon Sunnmøre.

### Håndball
Senior damer spiller i 3.&nbsp;divisjon per 2022. 

## Referanser


## Kilder og linker
* Aksla Idrettslag (1988): *Aksla Idrettslag 60 år: 1928-1988*
* Aksla ILs hjemmeside
*Om Aksla IL på Norges Fotballforbunds nettsted
SIF/Hessa Idrettslag

**SIF/Hessa Idrettslag** er en norsk idrettslag og klubben ble dannet 7. mars 2017 etter en sammenslåing mellom Hessa Idrettslag (stiftet 16. november 1936) og Skarbøvik Idrettsforening (stiftet 16. oktober 1930). Det er et norsk idrettslag fra ytre bydel i Ålesund.

Klubben driver med fotball, håndball og volleyball, men har også vært medlem av Norges Gang- og Turmarsjforbund.

## Fotball
A-laget i fotball arvet Skarbøvik Idrettsforenings plassering i 4. divisjon foran 2018-sesongen.

### Tabell

## Volleyball
Klubben vant NM for gutter under 17 år i 1976 som *Hessa Idrettslag*.

## Kjente utøvere
*Kjetil Osvold, fotball
*Bjørn Helge Riise, fotball
*John Arne Riise, fotball
*Leni Larsen Kaurin, fotball

## Referanser


## Eksterne lenker
*
Sportsklubben Guard

**Sportsklubben Guard** er et fotballag fra Ålesund som ble stiftet 28. mai 1928.

A-laget rykket i 2017 opp fra 6. divisjon til 5. divisjon etter å ha beseiret Åmdal Idrottslag fra Ørsta i en kvalifisering.

Klubben spiller sine hjemmekamper på Color Line Stadion i Ålesund som klubben bygde i samarbeid med Aalesund Fotballklubb.  Det var ferdig bygd i 2005.

I 1980 fikk klubben bygd klubbhus på Volsdalsneset i Ålesund. Klubben bygde i 1984  den første kunstgressbanen på Sunnmøre. Den lå der Color Line Stadion ligger i dag.  Det var i 1997 at arbeidet med bygging av Color Line ble unnfanget.

På det meste har klubben hatt rundt 500 medlemmer. Men en utbrytergruppe fra kvinnelaget forlot Guard i 1991 og dannet Fortuna Ålesund som blant annet nådde Toppserien 2009.
## Referanser


## Eksterne lenker
*
Ellingsøy Idrettslag

**Ellingsøy Idrettslag** (sitftet 1945) er et idrettslag fra Ålesund. Ellingsøy rekrutterer fra Vik, Stokke og Grimstad skolekrets.

Lederen for Ellingsøy Idrettslag per 2022 er Jon Eikrem
.

## Eksterne lenker
*
Fredrik Gade

**Fredrik Georg Gade** (1855–1933) var en norsk lege.

Gade ble student i 1872, *[[cand. med.]]* i 1880, tjenestegjorde som kandidat ved Rikshospitalet og som reservelege ved Kristiania Bysygehus, og var i perioden 1882–1885 assistent ved patalogisk-anatomisk institutt, samt 1886–1889 reservelege ved Rikshospitalet. Da histologien ble utskilt som eget fag ved universitetet i 1888, ble han demonstrator, og 1891–1906 var han *[[prosector histologiae]]*. Som histolog var han også lærer ved Statens veterinærkursus, og han konkurrerte i 1900 om professoratet i patologisk anatomi, men fikk ikke stillingen. Samme år tok han doktorgraden med en avhandling om «De pathologisk-anatomiske forandringer i vævene af neurotrofisk oprindelse».

I tillegg til histologi studerte Gade også bakteriologi under Carl Friedländer, Robert Koch, Karl Weigert og Victor André Cornil. Han skrev en stor mengde tidsskriftartikler, og var redaktør for *[[Norsk Magasin for Lægevidenskaben]]* i årene 1893–1897. Han skrev også populærvitenskapelige skrifter; særlig drev han opplysning om tuberkulosen, og ga 150 000 kroner til opprettelsen av et patologisk-anatomisk laboratorium ved Bergens kommunale sykehus som ble ferdig i 1911 og innviet 15. mars 1912 og i dag heter Gades Institutt.

Gade var en av stifterne av Nordmandsforbundet i 1907, og var redaktør av forbundets tidsskrift.

## Verker
* 1886: *Om bakterierne*
* 1899: *Mikroskopet og den mikroskopiske Teknik : en Veiledning for Læger og Studerende*
* 1900: *De pathologisk-anatomiske forandringer i vævene af neurotrofisk oprindelse*
* 1908: *Heinrich Arnold Thaulow, 1808–1894*
* 1916: *Undersøkelser over kræftsygdommene i Norge*
* 1929: *Kræftsykdommene: deres væsen, utbredelse og bekjempelse*

## Referanser


## Kilder
* *[[Salmonsens konversationsleksikon]]*, 2. utg., bind IX, s. 309. København: J. H. Schultz, 1920.

## Eksterne lenker

* Gades institutt
* «Anatom, patolog og donator». Artikkel i *[[Tidsskrift for Den norske legeforening]]* av O D Lærum.
Aasulv Bryggesaa

**Aasulv Olsen Bryggesaa** (1856&ndash;1922) var en norsk bonde, Venstre-politiker og statsråd. Han var kirke- og undervisningsminister i Gunnar Knudsens andre regjering 1913–15.

Bryggesaa var født i Hægebostad. Han gikk ut av Holt seminar i 1877, og var deretter lærer i seks år. I 1878 overtok han farens gård. Han var medlem av herredsstyret i Hægebostad fra 1884 og ordfører fra 1889. 1900–06 var han stortingsrepresentant for Lister og Mandals amt og 1906–15 for Lyngdal valgkrets. I januar 1913 ble han utnevnt til statsråd og sjef for Kirke- og undervisningsdepartementet i Gunnar Knudsens andre regjering. Han gikk av i oktober 1915 og ble etterfulgt av Jørgen Løvland.

Som politiker var Bryggesaa en ivrig tilhenger av stemmerett for kvinner, kirkereformer og demokratisering. Han var imøtekommende overfor avholdsfolkets krav og arbeidet energisk for å fremme landsmålet.

## Referanser


## Kilder
* *[[Salmonsens konversationsleksikon]]*, 2. utg., bind IV, s. 145. København: J. H. Schultz, 1916.
* NSD PolSys – Data om det politiske system 

## Eksterne lenker
* 
*